Serekkomarê Fransa 2019î ra nata red keno ke cinî û domanê DAÎŞijê ke kampanê Rojawanî de manenê bigêrê û bivehê verê edaletî.
Goreyê rojnametê Liberationî komêka avûkat û akademîsyenan vera Serekkomarê Fransa Emmanuel Macrono ke hemwelatîyê xo yê endamê DAÎŞî kampanê Rojawanî ra nêgirewtî, dosyayêke dîyaye Mehkemeya Ceza ya Mîyanneteweyî (MCM).
Dosyaya muracatî 50 rîpelan ra yena meydan û hetê avûkatan Marie Dose, Ludovic Riviere û Gerard Tcholakian û akademîsyen Camillie Cressent û Augustine Atry ra ameye amadekerdene.
Dose pare kerd ke rixmo ke Rojawan seba girewtişê hemwelatîyan veng dano Macron nêwazeno înan bigêro û muhakeme bikero.
